
ŠIAULIŲ RAJONO SAVIVALDYBĖS ADMINISTRACIJOS 
DIREKTORIUS

ĮSAKYMAS
DĖL ŠIAULIŲ RAJONO SAVIVALDYBĖS NEVYRIAUSYBINIŲ ORGANIZACIJŲ IR KITŲ JURIDINIŲ BEI FIZINIŲ ASMENŲ PRAŠYMŲ IR PARAIŠKŲ VERTINIMO KOMISIJŲ DARBO REGLAMENTO PATVIRTINIMO

2025 m. rugsėjo 9 d. Nr. A-933
Šiauliai

[bookmark: n_0]Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, Šiaulių rajono savivaldybės nevyriausybinių organizacijų ir kitų juridinių bei fizinių asmenų finansavimo iš savivaldybės biudžeto lėšų tvarkos aprašo, patvirtinto Šiaulių rajono savivaldybės tarybos 2021 m. kovo 30 d. sprendimu Nr. T-80 „Dėl Šiaulių rajono savivaldybės nevyriausybinių organizacijų ir kitų juridinių bei fizinių asmenų finansavimo iš savivaldybės biudžeto lėšų tvarkos aprašo patvirtinimo“, 4 punktu: 
1. T v i r t i n u  Šiaulių rajono savivaldybės nevyriausybinių organizacijų ir kitų juridinių bei fizinių asmenų prašymų ir paraiškų vertinimo komisijų darbo reglamentą (pridedama).
2. Į p a r e i g o j u šiuos Šiaulių rajono savivaldybės administracijos darbuotojus iki 2025 m. gruodžio 31 d. suorganizuoti Paraiškų Šiaulių rajono savivaldybės nevyriausybinių organizacijų ir kitų juridinių bei fizinių asmenų finansavimui iš savivaldybės biudžeto gauti vertinimo anketų formų parengimą ir komisijų sudarymą:
2.1. Audronę Birutienę, Ekonomikos ir verslo plėtros skyriaus vedėją, dėl Šiaulių rajono kaimo ir Kuršėnų miesto gyventojų bendruomenių prašymų ir paraiškų vertinimo, Šiaulių rajono nevyriausybinių organizacijų ir Šiaulių rajono religinių bendruomenių ir bendrijų paraiškų vertinimo;
2.2. Simoną Dambrauskienę, Savivaldybės jaunimo reikalų koordinatorę (patarėją), dėl paraiškų jaunimo iniciatyvų skatinimui vertinimo;
2.3. Ingą Rimgailienę, sveikatos reikalų koordinatorę (patarėją), dėl paraiškų pagal Visuomenės sveikatos rėmimo specialiosios programos priemones vertinimo;
2.4. Raimondą Galkų, Švietimo ir sporto skyriaus vedėją, dėl paraiškų pagal Švietimo ir sporto veiklos programos priemones vertinimo. 
3. N u s t a t a u, kad šis įsakymas skelbiamas Šiaulių rajono savivaldybės interneto svetainėje www.siauliuraj.lt. 
Šis įsakymas gali būti skundžiamas per vieną mėnesį nuo gavimo dienos Lietuvos administracinių ginčų komisijos Šiaulių apygardos skyriui (Dvaro g. 81, Šiauliai) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba per vieną mėnesį nuo gavimo dienos Regionų administraciniam teismui Lietuvos Respublikos administracinių bylų teisenos įstatymo nustatyta tvarka, pateikiant skundą per elektroninių paslaugų portalą e.teismas.lt arba popierine forma bet kuriuose Regionų administracinio teismo rūmuose.


Administracijos direktorius                                                                                     Gipoldas Karklelis

PATVIRTINTA
Šiaulių rajono savivaldybės administracijos 
direktoriaus 2025 m. rugsėjo 9 d. 
įsakymu Nr. A-933

ŠIAULIŲ RAJONO SAVIVALDYBĖS NEVYRIAUSYBINIŲ ORGANIZACIJŲ IR KITŲ JURIDINIŲ BEI FIZINIŲ ASMENŲ PRAŠYMŲ IR PARAIŠKŲ VERTINIMO KOMISIJŲ DARBO REGLAMENTAS 

I SKYRIUS
BENDROSIOS NUOSTATOS

[bookmark: n_1]1. Šiaulių rajono savivaldybės nevyriausybinių organizacijų ir kitų juridinių bei fizinių asmenų prašymų ir paraiškų vertinimo komisija (toliau – Komisija) yra kolegialus organas, vertinantis nevyriausybinių organizacijų ir kitų juridinių bei fizinių asmenų (toliau – Asmenys) paraiškas ir prašymus ir teikiantis siūlymus Šiaulių rajono savivaldybės administracijos (toliau – Savivaldybės administracija) direktoriui dėl lėšų Asmenims skyrimo / neskyrimo / kofinansavimo / ne kofinansavimo / patirtų išlaidų kompensavimo / nekompensavimo iš programų, nurodytų Šiaulių rajono savivaldybės nevyriausybinių organizacijų ir kitų juridinių bei fizinių asmenų finansavimo iš savivaldybės biudžeto lėšų tvarkos aprašo, patvirtinto Šiaulių rajono savivaldybės (toliau – Savivaldybė) tarybos 2021 m. kovo 30 d. sprendimu Nr. T-80 „Dėl Šiaulių rajono savivaldybės nevyriausybinių organizacijų ir kitų juridinių bei fizinių asmenų finansavimo iš savivaldybės biudžeto lėšų tvarkos aprašo patvirtinimo“, (toliau – Aprašas) 6 punkte (toliau – Programos).
2. Komisija savo veikloje vadovaujasi Lietuvos Respublikos įstatymais, Aprašu, kitais teisės aktais ir šiuo Komisijos darbo reglamentu.
3. Šiame Komisijos darbo reglamente vartojamos sąvokos suprantamos taip, kaip jos apibrėžtos Lietuvos Respublikos bendruomeninių organizacijų plėtros, Lietuvos Respublikos jaunimo politikos pagrindų, Lietuvos Respublikos nevyriausybinių organizacijų plėtros, Lietuvos Respublikos sveikatos sistemos įstatymuose.

II SKYRIUS
KOMISIJOS UŽDAVINIAI IR FUNKCIJOS

4. Pagrindinis Komisijos uždavinys – pagal kompetenciją įvertinti Asmenų paraiškas, pateiktas Savivaldybės administracijai kvietime nustatyta tvarka jose nurodytų projektinių veiklų finansavimui, prašymus patirtoms išlaidoms kompensuoti iš Programos lėšų, ir Savivaldybės administracijos direktoriui pateikti motyvuotus siūlymus dėl lėšų iš Programų Asmenims skyrimo / neskyrimo / kofinansavimo / ne kofinansavimo / patirtų išlaidų kompensavimo / nekompensavimo.
5. Komisija, įgyvendindama šį uždavinį, atlieka šias funkcijas:
5.1. nagrinėja Asmenų prašymus (laisvos formos), paraiškas (Aprašo 1 priedas) kartu su Apraše nurodytais privalomais pateikti / papildomai pateiktais dokumentais; 
5.2. rekomenduoja Savivaldybės administracijos direktoriui:
5.2.1. kompensuoti / nekompensuoti patirtas išlaidas Asmenims, nurodytiems Aprašo 6.1.2 papunktyje iš Aprašo 6.1 papunktyje nurodytos Programos lėšų;
5.2.2. skirti lėšas / neskirti lėšų Asmenims projektinių veiklų finansavimui iš Aprašo 6 punkte nurodytų Programų;
5.2.3. kofinansuoti / nekofinansuoti projektines veiklas Asmenims, nurodytiems Aprašo 6.1.2 papunktyje iš Aprašo 6.1 papunktyje nurodytos Programos lėšų;
5.3. esant poreikiui atlikti Asmens paraiškoje nurodyto projekto patikrinimą vietoje.
6. Komisija savo darbe vadovaujasi dalyvių lygiateisiškumo ir nediskriminavimo principais, laikosi skaidrumo, nešališkumo, teisingumo, sąžiningumo ir protingumo principų. 

III SKYRIUS
KOMISIJOS TEISĖS

7. Komisija, vykdydama jai pavestas funkcijas, turi teisę: 
7.1. teikti pasiūlymus Savivaldybės tarybai, Savivaldybės merui, Savivaldybės administracijos direktoriui dėl teisės aktų, susijusių su Programoms skiriamų lėšų administravimu, keitimu; 
7.2. kviesti į Komisijos posėdžius Asmenų, valstybės ir Savivaldybės įstaigų atstovus, kitus suinteresuotus asmenis ar jų atstovus, kurie gali pareikšti savo atskiras nuomones svarstomais klausimais. Kviestieji asmenys balsavimo teisės neturi;
7.3. gauti iš Savivaldybės administracijos struktūrinių padalinių bei kitų valstybės ir savivaldybių institucijų, įmonių, įstaigų ir organizacijų informaciją, metodinę pagalbą, išvadas ar paaiškinimus, būtinus Komisijos funkcijoms vykdyti;
7.4. vykdyti Asmenų projekto įgyvendinimo ir lėšų, skirtų Asmenų projektams finansuoti, panaudojimo kontrolę vadovaujantis Aprašo 67–70 ir 76 punktais, užpildant Komisijos patikros vietoje ataskaitą (šio Komisijos darbo reglamento 5 priedas), kuri teikiama Komisijai svarstyti artimiausiame posėdyje. 
8. Komisija turi ir kitų teisių, kurias jai suteikia įstatymai ir kiti teisės aktai.

IV SKYRIUS 
KOMISIJOS NARIO PAREIGOS IR TEISĖS 

9. Komisijos narys privalo:
9.1. pasirašyti iki pirmojo Komisijos posėdžio Konfidencialumo pasižadėjimą (šio Komisijos darbo reglamento 1 priedas) ir Nešališkumo deklaraciją (šio Komisijos darbo reglamento 2 priedas); 
9.2. dalyvauti Komisijos posėdyje ar iki posėdžio pradžios pranešti Komisijos pirmininkui apie svarbias aplinkybes, trukdančias jam dalyvauti posėdyje. Komisijos narys keičiamas kitu asmeniu, kai raštu atsisako dalyvauti Komisijos veikloje arba be priežasties nedalyvauja Komisijos posėdžiuose 2 (du) kartus iš eilės;
9.3. balsuoti priimant sprendimą „už“, „prieš“ arba susilaikyti nuo balsavimo;
9.4. būti nešališkas įgyvendinant teisės aktų nuostatas. Apie galimą viešųjų ir privačių interesų konfliktą informuoja Komisijos pirmininką ir nusišalina nuo dalyvavimo svarstant ar priimant Komisijos sprendimus, kurie gali tokį konfliktą sukelti, nusišalinimo faktą užfiksuojant Komisijos protokole. Komisijos narys dėl jo nušalinimo balsavime svarstomu klausimu nedalyvauja;
9.5. suinteresuotiems asmenims ar Asmenų atstovams darant poveikį, gavus informacijos apie korupcines veikas, turinčias nusikalstamos veikos požymių, nedelsiant informuoti Komisijos pirmininką, o Komisijos pirmininkas – Savivaldybės merą, Savivaldybės administracijos direktorių, Specialiųjų tyrimų tarnybą ar kitas atsakingas institucijas Lietuvos Respublikos teisės aktuose nustatytomis sąlygomis ir tvarka;
[bookmark: part_f4f459095aa34de68400189d3d570916]9.6. pagarbiai elgtis su posėdyje dalyvaujančiais asmenimis.
10. Komisijos narys turi teisę:
10.1. negalint dalyvauti Komisijos posėdyje ne vėliau kaip likus 1 (vienai) darbo dienai iki posėdžio elektroniniu paštu Komisijos sekretoriui pateikti savo nuomonę visais posėdžio darbotvarkės klausimais, užpildant Komisijos nario balsavimo lapą (šio Komisijos darbo reglamento 3 priedas) ir jį pasirašant kvalifikuotu elektroniniu parašu. Komisijos posėdžio metu su iš anksto pateikta Komisijos nario nuomone supažindinami kiti Komisijos nariai. Komisijos nario balsavimo lapas pridedamas prie Komisijos posėdžio protokolo. Skaičiuojant Komisijos posėdyje dalyvaujančius Komisijos narius, Komisijos narys, kuris negalėjo dalyvauti Komisijos posėdyje ir iš anksto pateikė savo nuomonę, įtraukiamas į Komisijos posėdyje dalyvavusių narių kvorumą;
10.2. pareikšti pastabas, pasiūlymus dėl Komisijos posėdžio darbotvarkės ar kitais posėdyje svarstytinais klausimais raštu ar elektroninio ryšio priemonėmis Komisijos sekretoriui ne vėliau kaip per 3 (tris) darbo dienas nuo informacijos apie posėdį gavimo dienos. Komisijos nario pareikšta atskiroji nuomonė dėl posėdyje svarstytino klausimo įrašoma į Komisijos posėdžio protokolą.
11. Komisijos pirmininkas, Komisijos narys ar Komisijos sekretorius Savivaldybės administracijos direktoriaus sprendimu gali būti nušalinamas nuo pareigų Komisijoje, likusiam Komisijos kadencijos laikotarpiui Savivaldybės administracijos direktoriaus sprendimu paskiriant naują Komisijos pirmininką, Komisijos narį ar Komisijos sekretorių, jeigu:
11.1. pažeidė šį Komisijos darbo reglamentą;
11.2. pažeidė konfidencialumo reikalavimus (pvz., atskleidė tretiesiems asmenims jam patikėtus dokumentus ar duomenis);
11.3. pažeidė nešališkumo reikalavimus (pvz., savo ar asmenų, susijusių su jais artimos giminystės, svainystės, taip pat buvusių ar esamų santuokos, globos ar rūpybos ryšiais, privačių interesų naudai pasinaudojo ar leido naudotis informacija, kurią įgijo, dalyvaudamas Komisijos veikloje);
11.4. savo veiksmais ar neveikimu trukdė Komisijos veiklai;
11.5. yra kitokių aplinkybių, kurios kelia abejonių dėl jo nešališkumo, objektyvumo tinkamai atlikti Komisijos nario pareigas. 

V SKYRIUS
KOMISIJOS DARBO ORGANIZAVIMAS

12. Komisijos pirmininkas organizuoja Komisijos darbą, atsako už jos veiklą, atstovauja jai, spręsdamas jo kompetencijai priskirtus klausimus, siūlo priimti rekomendacinio pobūdžio sprendimus. 
13. Komisijos sekretorius:
13.1. per 5 (penkias) darbo dienas po Asmens paraiškos užregistravimo Savivaldybės dokumentų valdymo sistemoje atlieka paraiškos administracinės atitikties vertinimą Aprašo V skyriuje nustatyta tvarka;
13.2. rengia informaciją, kuri būtina Komisijos darbui, derina su Komisijos pirmininku posėdžio darbotvarkę;
13.3. surašo posėdžių protokolus;
13.4. jei Komisija nusprendžia siūlyti Savivaldybės administracijos direktoriui Asmens paraiškoje nurodytą projektą finansuoti iš dalies, Komisijos sekretorius ne vėliau nei per 2 (dvi) darbo dienas nuo Komisijos posėdžio elektroniniu paštu informuoja Asmenį apie Komisijos siūlomą skirti lėšų dydį, nurodo, kokias projekto priemones (veiklas) siūloma finansuoti, su prašymu ne vėliau kaip per 5 (penkias) darbo dienas Komisijos sekretoriui pateikti patvirtinimą raštu, kad Asmuo sutinka su Komisijos siūloma skirti suma, kuri neturės neigiamos įtakos tinkamai ir laiku įgyvendinti paraiškoje nurodytą projektą. Kartu su sutikimu Asmuo privalo patikslinti sąmatą dėl paraiškoje nurodytų veiklų ir (ar) priemonių, ir (ar) veiklų planus.
13.5. per 2 (dvi) darbo dienas nuo Savivaldybės administracijos direktoriaus įsakymo lėšų Asmeniui skyrimui įsigaliojimo dienos informuoja Asmenį, pateikdamas Savivaldybės administracijos direktoriaus įsakymo nuorašą. Komisijos sekretorius Asmenį, kuriam patirtos išlaidos nebuvo kompensuotos / finansavimas paraiškoje nurodytam projektui nebuvo skirtas, per 3 (tris) darbo dienas informuoja raštu / elektroniniu paštu, nurodydamas lėšų neskyrimo priežastis, kartu pateikdamas Savivaldybės administracijos direktoriaus įsakymo elektroninio dokumento nuorašą ir Komisijos protokolo išrašą;
13.6. tvarko Komisijos dokumentaciją;
13.7. vykdo kitus su Komisijos funkcijomis susijusius Komisijos pirmininko pavedimus.
14. Komisijos darbo forma yra posėdis. Dėl Komisijos posėdžio formos sprendžia Komisijos pirmininkas. Posėdis vyksta žodinio proceso (Savivaldybės administracijos patalpose / nuotoliniu būdu) arba rašytinio, naudojant elektroninio ryšio priemones, proceso tvarka. Jei posėdis vyksta nuotoliniu būdu, Komisijos narių buvimo vieta gali būti asmens darbo vieta, namai ar kita patalpa, kurioje galima privačiai ir netrukdomai be pašalinių asmenų bei garsų prisijungti prie nuotolinio posėdžio. Rašytinio proceso tvarka vykstančiame posėdyje suinteresuoti asmenys nedalyvauja.
15. Komisijos posėdis organizuojamas:
15.1. pasibaigus kvietime nurodytam Paraiškų teikimo terminui, bet ne vėliau kaip po 10 (dešimt) darbo dienų nuo paraiškų Komisijai perdavimo dienos;
15.2 kai Savivaldybės administracijai yra pateikti ne mažiau kaip 5 (penki) prašymai dėl Asmenų patirtų išlaidų kompensavimo / projektų kofinansavimo, bet ne rečiau kaip vieną kartą per ketvirtį.
16. Komisijos posėdį šaukia Komisijos pirmininkas. Informaciją apie Komisijos posėdžio datą, o kai posėdis organizuojamas rašytinio proceso tvarka – apie terminą balsuoti, posėdžio medžiagą ir posėdžio darbotvarkės projektą, Komisijos sekretorius elektroninio ryšio priemonėmis pateikia Komisijos nariams ne vėliau kaip prieš 5 (penkias) darbo dienas iki posėdžio. Jeigu į Komisijos posėdį, organizuojamą žodinio proceso tvarka, kviečiami dalyvauti šio Komisijos darbo reglamento 7.2 papunktyje nurodyti asmenys, šiems asmenims kvietimai į posėdį išsiunčiami ne vėliau kaip prieš 2 (dvi) darbo dienas iki posėdžio.
[bookmark: part_fe56a296000d4820addd56ad6a598553]17. Komisijos posėdis yra teisėtas, kai jame dalyvauja daugiau kaip pusė Komisijos narių. Jei posėdis vyksta rašytinio proceso tvarka, posėdis laikomas įvykusiu, kai savo nuomonę pateikia daugiau kaip pusė Komisijos narių. 
[bookmark: part_f46ddd962dab4630871d411aa5044cf1]18. Komisijos sprendimai priimami paprasta posėdyje dalyvaujančių Komisijos narių balsų dauguma. Balsams pasiskirsčius po lygiai, sprendimą lemia Komisijos pirmininko balsas. 
[bookmark: part_0b185747b14b4378b8ca88206713d783]19. Komisijos posėdžio eigai fiksuoti Komisijos narių bendru sutarimu gali būti daromas skaitmeninis garso / vaizdo įrašas ir surašomas posėdžio protokolas. Posėdžio eigos protokolas turi būti parengtas ne vėliau kaip per 5 (penkias) darbo dienas po Komisijos posėdžio. Komisijos protokolą pasirašo Komisijos pirmininkas ir Komisijos sekretorius. 
20. Pasirašytas ir užregistruotas Savivaldybės dokumentų valdymo sistemoje Komisijos protokolas perduodamas:
20.1. ne vėliau kaip per 1 (vieną) darbo dieną Savivaldybės administracijos direktoriui įrašyti rezoliuciją. Savivaldybės administracijos direktoriui nepritarus Komisijos siūlymui (-ams), Komisijos pirmininkas ne vėliau kaip per 5 (penkias) darbo dienas inicijuoja Komisijos posėdį Savivaldybės administracijos direktoriaus pateiktoms pastaboms / pasiūlymams svarstyti;
20.2. Komisijos nariams, Savivaldybės administracijos darbuotojams susipažinti per Savivaldybės dokumentų valdymo sistemą; Komisijos nariams, ne Savivaldybės administracijos darbuotojams, išsiunčiamas elektroniniu paštu per Savivaldybės dokumentų valdymo sistemą.
[bookmark: part_4f650b8fb53345e28fad1110146950b2]21. Komisijos sekretorius dėl Komisijos sprendimų, kuriems pritarė Savivaldybės administracijos direktorius, pateikdamas Savivaldybės dokumentų valdymo sistemoje rezoliuciją vykdyti, per 5 (penkias) darbo dienas parengia Savivaldybės administracijos direktoriaus įsakymo projektą (-us) dėl Asmenų paraiškų finansavimo / nefinansavimo / kitų projektinių veiklų kofinansavimo / ne kofinansavimo / patirtų išlaidų kompensavimo / nekompensavimo.

VI SKYRIUS
PRAŠYMŲ IR PARAIŠKŲ VERTINIMAS

22. Paraišką vertina ne mažiau kaip du Komisijos nariai. Nustačius, kad paraiškos įvertinimai skiriasi daugiau kaip 20 (dvidešimt) balų ir (arba) vienas iš vertintojų nusprendė skirti finansavimą, o kitas – neskirti, Komisijos sekretorius nedelsdamas informuoja Komisijos pirmininką, kuris ne vėliau kaip per 2 (dvi) darbo dienas elektroniniu paštu paraiškos vertinimui paskiria trečią vertintoją, apie paskyrimą informuodamas ir Komisijos sekretorių. Paraiškų vertinimas atliekamas, vertintojams užpildant vertinimo anketas, kurių formas parengia Priemonių koordinatoriai. 
23. Paraiškas vertintojai įvertina ne vėliau kaip per 10 (dešimt) darbo dienų nuo paraiškų Komisijai perdavimo dienos. 
24. Komisijos sekretorius, gavęs iš Komisijos narių paraiškų vertinimo anketas su siūlymais dėl paraiškose nurodytų projektų finansavimo / finansavimo iš dalies / nefinansavimo, parengia ir elektroniniu paštu pateikia Komisijos nariams Paraiškų vertinimo anketų suvestinę (4 priedas), joje nurodydamas vertintojų projektui skiriamų balų vidurkį. Komisijos pirmininkas ne vėliau kaip per 3 (tris) darbo dienas nuo šios suvestinės gavimo organizuoja Komisijos posėdį.
25. Jei Komisija nusprendžia kreiptis į Asmenį dėl prašymo / paraiškos patikslinimo,  Komisijos sekretorius, vadovaudamasis Komisijos protokoliniu sprendimu, raštu arba elektroniniu paštu kreipiasi į Asmenį su prašymu per 5 (penkias) darbo dienas patikslinti prašymą / paraišką. Komisijos sekretorius Asmens papildomai pateiktus duomenis / dokumentus per 2 (dvi) darbo dienas elektroniniu paštu perduoda Komisijos pirmininkui. Jeigu Asmuo per Komisijos nustatytą terminą neatsako į užklausimą, Komisijos sekretorius informuoja Komisijos pirmininką, kad papildomos informacijos Asmuo nepateikė.
26 Komisija, pakartotinai išnagrinėjusi Asmenų prašymus / paraiškų vertinimo anketų suvestinės duomenis su apibendrintais paraiškų vertinimo rezultatais, priima protokolinį sprendimą Savivaldybės administracijos direktoriui teikti rekomendaciją dėl:
26.1. išlaidų Asmenims pagal prašymus kompensavimo / kompensavimo iš dalies / nekompensavimo;
26.2. Asmenų paraiškose nurodytų projektų finansavimo / finansavimo iš dalies / nefinansavimo. 
27. Asmeniui per Reglamento 13.4 papunktyje nustatyta tvarka nepatvirtinus, kad jis sutinka su Komisijos siūloma skirti suma paraiškoje nurodytam projektui įgyvendinti ir (ar) nepatvirtinus, kad Komisijos siūlomas sprendimas skirti finansavimą iš dalies neturės neigiamos įtakos jam įgyvendinant projekte numatytus tikslus ir (ar) nepatikslinus sąmatos ir (ar) priemonių, ir (ar) veiklų plano, laikoma, kad jis nesutinka vykdyti paraiškoje nurodyto projekto. 

VII SKYRIUS
BAIGIAMOSIOS NUOSTATOS

28. Komisijos narys tiesiogiai atsako už laiku, sąžiningai, objektyviai ir nesavanaudiškai atliekamas šiame reglamente nurodytas Komisijos nario funkcijas. Komisijos narys, pažeidęs šį reglamentą, atsako teisės aktų nustatyta tvarka.
29. Už Komisijos veiklos rezultatus yra atsakingas Komisijos pirmininkas.
30. Už Komisijos posėdžių protokolų surašymą laiku, jų perdavimą Savivaldybės administracijos Bendrųjų reikalų skyriui registruoti yra atsakingas Komisijos sekretorius.
31. Komisijos posėdžių dokumentai tvarkomi ir saugomi Savivaldybės administracijos dokumentų valdymo tvarkos apraše nustatyta tvarka. 
32. Šis Komisijos darbo reglamentas gali būti keičiamas, papildomas ar pripažįstamas netekusiu galios Savivaldybės administracijos direktoriaus įsakymu.

___________________



Šiaulių rajono savivaldybės 
nevyriausybinių organizacijų
ir kitų juridinių bei fizinių asmenų 
prašymų ir paraiškų vertinimo komisijų 
darbo reglamento
1 priedas


(Komisijos nario konfidencialumo pasižadėjimo forma)
 
 
                                                                                                      KOMISIJOS NARIO 
KONFIDENCIALUMO PASIŽADĖJIMAS
 
20_____ m. __________________ d.
____________________________________________________
(vardas, pavardė)

Būdamas (-a) šios komisijos nariu (-e):
1. Pasižadu:
1.1. saugoti, neatskleisti tretiesiems asmenims visos su šios komisijos darbu susijusios informacijos bei fizinių ir juridinių asmenų duomenų ir tik įstatymuose ir kituose teisės aktuose nustatytais tikslais ir tvarka naudoti konfidencialią informaciją, kuri man taps žinoma esant komisijos nariu (-e);
1.2. man patikėtus dokumentus, duomenis, kuriuose yra konfidenciali informacija, saugoti tokiu būdu, kad tretieji asmenys neturėtų galimybės su jais susipažinti ar pasinaudoti.
2. Patvirtinu, kad atsisakysiu nagrinėti ir vertinti paraiškas ir prašymus ir balsuoti, jei paaiškės, kad paraišką / prašymą pateikė man artimi asmenys; kad aš esu paraišką / prašymą pateikusio asmens narys (-ė); galiu nesuderinti viešųjų ir privačių interesų ir galiu būti šališkas (-a).
3. Esu perspėtas (-a), kad, pažeidęs (-usi) šį pasižadėjimą, turėsiu atsakyti įstatymuose nustatyta tvarka.
 
(kvalifikuoto elektroninio parašo žyma)

______________________
 

Šiaulių rajono savivaldybės 
nevyriausybinių organizacijų
ir kitų juridinių bei fizinių asmenų 
prašymų ir paraiškų vertinimo komisijų 
darbo reglamento
2 priedas

(Komisijos nario nešališkumo deklaracijos forma)
 
 
                                              KOMISIJOS NARIO NEŠALIŠKUMO DEKLARACIJA
 
20_____ m. __________________ d.
 
 
_________________________________________________________
(vardas, pavardė)
 
Būdamas (-a) šios komisijos nariu (-e), pasižadu:
1. objektyviai, dalykiškai, be išankstinio nusistatymo, vadovaudamasis (-si) visų dalyvių lygiateisiškumo principu, vykdyti komisijos nario (-ės) pareigas.
2. Paaiškėjus, kad paraišką / prašymą pateikė asmuo, susijęs su manimi artimos giminystės ar svainystės ryšiais, informuoti apie tai šios komisijos pirmininką.
3. Man išaiškinta, kad asmenys, susiję su manimi artimos giminystės ar svainystės ryšiais, yra: tėvai, įtėviai, broliai, seserys ir jų vaikai, seneliai, sutuoktiniai, vaikai, įvaikiai, jų sutuoktiniai ir jų vaikai, taip pat sutuoktinių tėvai, broliai, seserys ir jų vaikai.
 
(kvalifikuoto elektroninio parašo žyma)

______________________________________



Šiaulių rajono savivaldybės
nevyriausybinių organizacijų
ir kitų juridinių bei fizinių asmenų prašymų ir paraiškų vertinimo komisijų
darbo reglamento
3 priedas


(Komisijos nario balsavimo lapo forma)
 
                                                                  KOMISIJOS NARIO BALSAVIMO LAPAS
 
20   m.          d. posėdžiui
 
Aš, .......................................................................................................
(vardas, pavardė)
 
susipažinau su                                komisijos 20   m.          d. posėdžio darbotvarkės klausimais ir visa pateikta informacija.

Darbotvarkės klausimais balsuoju taip:
 1. SVARSTYTA. (įrašyti svarstomą klausimą iš darbotvarkės)
	 
	UŽ
	 
	PRIEŠ


 
	 
	SUSILAIKAU


 
Komentaras:
	 
 



 2. SVARSTYTA. (įrašyti svarstomą klausimą iš darbotvarkės)
	 
	UŽ
	 
	PRIEŠ


 
	 
	SUSILAIKAU


 
Komentaras:
	 
 




(kvalifikuoto elektroninio parašo žyma)
___________________
 

Šiaulių rajono savivaldybės nevyriausybinių 
organizacijų ir kitų juridinių bei fizinių asmenų 
prašymų ir paraiškų vertinimo komisijų darbo 
reglamento
4 priedas

(Paraiškų Šiaulių rajono savivaldybės nevyriausybinių organizacijų ir kitų juridinių bei fizinių asmenų finansavimui iš savivaldybės biudžeto gauti vertinimo anketų suvestinės forma)

PARAIŠKŲ ŠIAULIŲ RAJONO SAVIVALDYBĖS NEVYRIAUSYBINIŲ ORGANIZACIJŲ IR KITŲ JURIDINIŲ BEI FIZINIŲ ASMENŲ FINANSAVIMUI IŠ SAVIVALDYBĖS BIUDŽETO GAUTI VERTINIMO ANKETŲ SUVESTINĖ

Komisijos posėdžio data ___________________________________________
Svarstomų paraiškų skaičius _______________________________________

	Eil. Nr. 
	Pareiškėjo pavadinimas
	Projekto pavadinimas
	
	Vertintojų vardas pavardė
	1 vertintojo balai
	2 vertintojo balai
	3 vertintojo balai
	Iš viso skirtų balų skaičius
	Balų vidurkis

	
	
	
	1.
	
	
	
	
	
	

	
	
	
	2.
	
	
	
	
	
	

	
	
	
	3.
	
	
	
	
	
	

	
	
	
	1.
	
	
	
	
	
	

	
	
	
	2.
	
	
	
	
	
	

	
	
	
	3.
	
	
	
	
	
	



Komisijos sekretorius                            ______________             
(parašas)
__________________________



Šiaulių rajono savivaldybės nevyriausybinių 
organizacijų ir kitų juridinių bei fizinių asmenų 
prašymų ir paraiškų vertinimo komisijų darbo 
reglamento
5 priedas

(Patikros vietoje ataskaitos forma)

PATIKROS VIETOJE ATASKAITA

Data
Duomenys apie pareiškėją:
	Juridinio asmens pavadinimas arba fizinio asmens vardas, pavardė
	 


 
Duomenys apie skirtą finansavimą iš                           programos (toliau – Programa) lėšų:
	Paraiškos / Prašymo pateikimo data, numeris
	 

	Šiaulių rajono savivaldybės administracijos direktoriaus įsakymo dėl projekto finansavimo / patirtų išlaidų kompensavimo Nr., data
	 

	Programos priemonės, pagal kurią skirtas finansavimas, pavadinimas
	 

	Skirta suma iš Programos lėšų, Eur
	 


 
Duomenys apie patikrą vietoje:
	Patikros vietoje atlikimo priežastis
	 

	Patikrą atlikusių Komisijos narių vardas, pavardė, pareigos
	 

	Patikroje dalyvavusio pareiškėjo / atstovo vardas, pavardė
	 

	Patikros vietoje atlikimo adresas ir data
	 


 
Patikros vietoje atlikimo rezultatai
	Patikros objektas
	Komentaras

	Dokumentų atitiktis kartu su Paraiška / Prašymu pateiktoms dokumentų kopijoms 
	 

	Ar iš Programos lėšų įsigytos Paraiškoje nurodytos prekės, priemonės / suteiktos paslaugos? Ar projektas įgyvendintas sutartyje su Asmeniu nustatyta tvarka? Ar Prašyme nurodytos išlaidos patirtos Asmens pagrindinei veiklai vykdyti?
	 



Išvada dėl patikros vietoje:
	
Patikrą atliko:
	 

	
	 

	Komisijos narys        vardas, pavardė, parašas 
Komisijos narys        vardas, pavardė, parašas
Patikroje dalyvavusio pareiškėjo vadovas / atstovas                     vardas, pavardė, parašas  
______________________

